Kamu bisa jelasin ke aku soal Muhammad Zakaria dalam bahasa melayu?

Dato' Haji Muhammad Zakaria (lahir 1 November 1955) berasal dari Rembau, Negeri Sembilan adalah seorang penulis dari Malaysia. Beliau berkelulusan University of Tasmania, Hobart, Australia dan University of Newcastle, New South Wales, Australia. Beliau telah menghasilkan 27 buah buku sendiri dan menerbitkan lebih 400 tajuk di bawah beberapa penerbit antaranya: Kalimat Cinta Sdn Bhd, Telaga Biru Sdn Bhd, PSN Publications Sdn Bhd, Yamani Angle Sdn Bhd, Citra Formulasi Sdn Bhd, Proexpo Communications, Media Creative, Penerbitan al-Munir dan Penerbitan al-Arqam. Hasil terbesar beliau ialah buku Indahnya Hidup Bersyariat (Telaga Biru) yang telah terjual lebih 1 juta naskhah, Ensiklopedia Solat (Telaga Biru) (400,000 naskhah), Peringatan Untuk Umat Islam (Penerbitan al-Arqam) (200,000 naskhah) dan Ensiklopedia Bidaah (PSN Publications) (45,000 naskhah). Beliau ialah pengasas majalah SOLUSI yang pernah terjual 160,000 naskhah sebulan dan kini menjadi penerbit majalah FARDU AIN dan KOMIK DAKWAH UOK. Beliau telah memenangi beberapa anugerah antaranya Anugerah Buku Negara, Anugerah Buku Popular dan Anugerah Dewan Bahasa dan Pustaka. Sekarang beliau ialah Presiden Angkatan Dakwah Antarabangsa Malaysia (ADAM), Presiden Ibnu Sina International Mission (ISIM), Presiden Wakaf Ibnu Sina Hospital (WISH), Pengerusi Persatuan Belia Sri al-Ain (BERSAMA) dan Pengerusi Yayasan Darul Tahfiz Sri al-Ain Aceh. Di samping itu beliau juga seorang penceramah TV dan radio, master trainer, penerbit, sukarelawan misi kemanusiaan, Mudir maahad tahfiz, Pengarah Jihad Pendidikan Asia (JPA), CEO Kalimat Cinta Sdn Bhd dan kolumnis beberapa buah majalah.